cyanic-selkie/wikianc huggingface dataset:
రవి పరస
ప్రముఖుల ప్రశంసలు
ఆధ్యాత్మిక ఉపన్యాసాలు ఇచ్చే డాక్టర్ మైలవరపు శ్రీనివసరావు, వ్యక్తిత్వ వికాస నిపుణులు డాక్టర్ బి.వి. పట్టాభిరాం, సినీ గేయరచయిత సిరివెన్నెల సీతారామశాస్త్రి, కళా తపస్వి కె.విశ్వవాధ్,సినీ గాయకులు పద్మశ్రీ ఎస్.పి.బాల సుబ్రహ్మణ్యం, సినీ గాయని ఎస్.పి శైలజ, రాజమహెంద్రవరం ఎం.పి.మాగంటి మురళీమోహన్,తదితరుల నుంచి ప్రశంసలు పొందారు. వీరిందరి చిత్రాలతో పాటు సర్ ఆర్దర్ కాటన్, కందుకూరి వీరేశలింగం పంతులు, టంగుటూరి ప్రకాశం పంతులు, డాక్టర్ సర్వేపల్లి రాధాకృష్ణన్, వంటి ప్రముఖుల చిత్రాలను గోటితో గీసారు.తిరుమల తిరుపతి దేవస్థానం ఆస్థాన విద్వాంసులు గరిమెళ్ళ బాలకృష్ణ ప్రసాద్ 2018జనవరి 29న  రాజమండ్రి వల్లభ గణపతి వారి బ్రహ్మోత్సవాల సందర్భంలో  సామవేదం షణ్ముఖశర్మ చే రచింపబడిన " శివపదం" పాటలను గానంచేసిన వేడుకల, బాలకృష్ణ ప్రసాద్ నఖచిత్రం వేసి,బహూకరించారు.
150రకాకులుగా జీసస్
డాక్టర్ రవి పరస ఏ దేవస్థానానికి వెళ్ళినా అక్కడి దేవుడు విగ్రహాన్ని గీయడం అలవాటుగా చేసుకున్నారు. సీంహాచలం,అన్నవరం, అయినవిల్లి,బిక్కవోలు,ఇలా ఎక్కడికి వెళ్ళినా ఆ స్వామి రూపం తన గోటితో అవలీలగా గీసేసి, అక్కడి వారిచేత ఔరా అనిపించుకున్నారు. ఇక 150రకాకులుగా జీసస్ క్రైస్ట్ చిత్రాలను చిత్రించారు.
చేతిరాతలో
చేతిరాత నిపుణుడైన డాక్టర్ రవి పరస వివిధ ఇంజనీరింగ్, మెడికల్ కళాశాలలలో విద్యార్ధులకు తర్ఫీదు నిస్తూ, వేలాదిమంది జీవితాలను ప్రభావితం చేస్తున్నారు.
డాబర్
డాబర్ లిమిటెడ్ (Dabur Ltd) అనేది ఒక భారతీయ బహుళజాతి కన్స్యూమర్ గూడ్స్ కంపెనీ, ఈ సంస్థను  ఎస్ కె బర్మన్ చే స్థాపించబడింది.దీని ప్రధాన కార్యాలయం ఘజియాబాద్ లో ఉంది. డాబర్ సంస్థ ఆయుర్వేద వైద్యం, వినియోగదారుల  ఉత్పత్తులను తయారు చేస్తుంది,  భారతదేశంలో అతిపెద్ద  మూవింగ్ కన్స్యూమర్ గూడ్స్ (FMCG) కంపెనీలలో ఒకటిగా ఉంది.
చరిత్ర
1884 సంవత్సరంలో, ఆయుర్వేద వైద్యుడు అయిన డాక్టర్ ఎస్.కె. బర్మన్ కలకత్తా లో ఆరోగ్య సంరక్షణ ఉత్పత్తులను తయారు చేయడానికి ప్రారంభించాడు. కలరా, మలేరియా వంటి వ్యాధులకు అతను మందులను తయారు చేశాడు .అతను తన ఆయుర్వేద సూత్రీకరణలను సామూహికంగా ఉత్పత్తి చేయడానికి  డాబర్ ఇండియా లిమిటెడ్ ను స్థాపించాడు.
డాబర్ ఉత్పత్తులకు పెరుగుతున్న ప్రజాదరణతో, డాక్టర్ బర్మన్ 1896 సంవత్సరంలో తన వ్యాపారము విస్తరించాడు. డాబర్ ప్రకృతి-ఆధారిత ఆయుర్వేద మందుల ప్రత్యేక ప్రాంతంలోకి ప్రవేశించాడు, దీని కోసం ప్రామాణిక మందులు మార్కెట్లో అందుబాటులో లేవు. 1920 లలో సంప్రదాయ ఆయుర్వేద ఔషధాల భారీ ఉత్పత్తి కోసం శాస్త్రీయ ప్రక్రియలు, నాణ్యతా తనిఖీలను అభివృద్ధి చేయాల్సిన అవసరం పరిశోధనా ప్రయోగశాలల స్థాపనకు దారితీసింది.
ఒక చిన్న ఫార్మసీతో ప్రారంభించిన డాబర్ ఇండియా, పరిశ్రమలలో ఉన్నత మనుగడ సాధించి, ప్రస్తుతము రూ .2,396 కోట్ల టర్నోవర్ తో దేశంలో నాల్గవ అతిపెద్ద ఎఫ్ ఎమ్ సిజి కంపెనీగా ఉంది.తన ఉత్పత్తులలో ఆరోగ్య సంరక్షణ, వ్యక్తిగత సంరక్షణ, ఆహార విభాగానికి సేవలందిస్తుంది. ఏప్రిల్ 2009లో, ఢిల్లీ హైకోర్టు డాబర్ ఇండియాతో ఫెమ్ కేర్ ఫార్మాను విలీనం చేసే పథకానికి ఆమోదం తెలిపింది.జూలై 2010 సంవత్సరం లో, కంపెనీ పూర్తి స్వంత అనుబంధ సంస్థ డాబర్ ఇంటర్నేషనల్ టర్కీలోని ప్రఖ్యాత వ్యక్తిగత సంరక్షణ కంపెనీలో 100% వాటాను కొనుగోలు చేయడానికి ఒక ఒప్పందాన్ని కుదుర్చుకుంది, అంటే హోబి గ్రూప్ సంస్థలు హోబి కోజ్మెటిక్, జెకి ప్లాస్టిక్, రా పజర్లామాలను మొత్తం పరిగణనలోకి తీసుకొని US$69 మిలియన్ల మొత్తం పరిగణనలోకి తీసుకుంది.
అభివృద్ధి
thumb|డాబర్ ఉత్పత్తులలో తేనె డాబర్ ఇండియా లిమిటెడ్ అనేది 250కి పైగా హెర్బల్/ఆయుర్వేద ఉత్పత్తుల పోర్ట్ ఫోలియోతో ప్రపంచంలోనే అతిపెద్ద ఆయుర్వేద, నేచురల్ హెల్త్ కేర్ కంపెనీ. డాబర్ 136 సంవత్సరాలకు పైగా నాణ్యత, అనుభవం తో తయారు కావడం జరుగుతుంది. డాబర్ ఇండియా 'కస్టోడియన్ ఆఫ్ ఆయుర్వేద'గా ప్రసిద్ధి చెందిన డాబర్ తరతరాలుగా, భౌగోళికంగా వినియోగదారుల కోసం ఉత్పత్తులను అభివృద్ధి చేయడం జరుగుతున్నది. డాబర్ తయారీలో జుట్టు సంరక్షణ,ఓరల్ కేర్,చర్మ సంరక్షణ, హోమ్ కేర్ అండ్ ఫుడ్స్ ఉన్నాయి. ఈ కంపెనీకి విస్త్రృత పంపిణీ వ్యవస్థ నెట్ వర్క్ ఉంది,  తద్వారా పట్టణ, గ్రామీణ మార్కెట్ ల్లో6.7 మిలియన్లకు పైగా రిటైల్ అవుట్ లెట్ లను కవర్ చేస్తుంది. డాబర్ ఇండియా లిమిటెడ్ ఉత్పత్తులు విదేశీ మార్కెట్లలో మంచి పేరుతొ ఉన్నాయి. ప్రస్తుతం ప్రపంచవ్యాప్తంగా 1100 కి పైగా దేశాలలో డాబర్ ఉత్పత్తులు అందుబాటులో ఉన్నాయి. దీని బ్రాండ్లు మిడిల్ ఈస్ట్, ఆఫ్రికా, సార్క్ దేశాలు, అమెరికా , యూరప్, ఆసియా లో బాగా ప్రాచుర్యం పొందాయి. డాబర్ విదేశీ ఆదాయాలు మొత్తం టర్నోవర్ లో 28.2% వాటాను కలిగి ఉన్నాయి.
అవార్డులు
డాబర్ సంస్థ అవార్డులు ఈ విధం గా ఉన్నాయి.
మూలాలు
వర్గం:1884 స్థాపితాలు వర్గం:ఆయుర్వేదం
కోదర్మా లోక్‌సభ నియోజకవర్గం
కోదర్మా లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, జార్ఖండ్ రాష్ట్రంలోని 14 పార్లమెంటరీ నియోజకవర్గాలలో ఒకటి. ఈ నియోజకవర్గం మూడు జిల్లాల పరిధిలో 06 అసెంబ్లీ స్థానాలతో ఏర్పడింది.
మూలాలు
వర్గం:జార్ఖండ్ లోక్‌సభ నియోజకవర్గాలు
జంగాం (జైనూర్)
జంగాం, తెలంగాణ రాష్ట్రం, కొమరంభీం జిల్లా, జైనూర్ మండలంలోని గ్రామం.
ఇది మండల కేంద్రమైన జైనూర్ నుండి 8 కి.మీ. దూరం లోను, సమీప పట్టణమైన ఆదిలాబాద్ నుండి 69 కి.మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఆదిలాబాద్ జిల్లా లోని ఇదే మండలంలో ఉండేది. thumb|జంగం గ్రామంలో దండారీ ఉత్సవాలు thumb|Gondi culture in Jamgaom (Ramjiguda)
గణాంక వివరాలు
2011 భారత జనగణన గణాంకాల ప్రకారం ఈ గ్రామం 484 ఇళ్లతో, 2398 జనాభాతో 2456 హెక్టార్లలో విస్తరించి ఉంది. గ్రామంలో మగవారి సంఖ్య 1216, ఆడవారి సంఖ్య 1182. షెడ్యూల్డ్ కులాల సంఖ్య 376 కాగా షెడ్యూల్డ్ తెగల సంఖ్య 994. గ్రామం యొక్క జనగణన లొకేషన్ కోడ్ 569550 .పిన్ కోడ్: 504313.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు 9, ప్రైవేటు ప్రాథమిక పాఠశాలలు నాలుగు, ప్రైవేటు ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి. ఒక ప్రభుత్వ జూనియర్ కళాశాల ఉంది.సమీప బాలబడి జైనూర్లో ఉంది.సమీప ప్రభుత్వ ఆర్ట్స్ / సైన్స్ డిగ్రీ కళాశాల ఉట్నూరులోను, ఇంజనీరింగ్ కళాశాల ఆదిలాబాద్లోనూ ఉన్నాయి. సమీప వైద్య కళాశాల, మేనేజిమెంటు కళాశాల ఆదిలాబాద్లోను, పాలీటెక్నిక్ బెల్లంపల్లిలోనూ ఉన్నాయి.సమీప వృత్తి విద్యా శిక్షణ పాఠశాల ఉట్నూరులోను, అనియత విద్యా కేంద్రం జైనూర్లోను, దివ్యాంగుల ప్రత్యేక పాఠశాల ఆదిలాబాద్ లోనూ ఉన్నాయి.
ప్రభుత్వ వైద్య సౌకర్యం
సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. సంచార వైద్య శాల గ్రామం నుండి 5 నుండి 10 కి.మీ. దూరంలో ఉంది. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలోఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. కుళాయిల ద్వారా శుద్ధి చేయని నీరు కూడా సరఫరా అవుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది. చెరువు ద్వారా గ్రామానికి తాగునీరు లభిస్తుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం గ్రామానికి 5 నుండి 10 కి.మీ. దూరంలో ఉంది. పబ్లిక్ ఫోన్ ఆఫీసు, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జిల్లా రహదారి గ్రామం గుండా పోతోంది. రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత, వ్యవసాయ మార్కెటింగ్ సొసైటీ ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్ గ్రామం నుండి 5 నుండి 10 కి.మీ. దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 5 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
జంగావ్లో భూ వినియోగం కింది విధంగా ఉంది:
నీటిపారుదల సౌకర్యాలు
జంగావ్లో వ్యవసాయానికి నీటి సరఫరా కింది వనరుల ద్వారా జరుగుతోంది.
ప్రధాన పంటలు
సోయాబీన్, ప్రత్తి.
కృష్ణమ్మ కలిపింది ఇద్దరినీ
కృష్ణమ్మ కలిపింది ఇద్దరినీ 2015, జూన్ 19న విడుదలైన తెలుగు చలనచిత్రం. శ్రీధర్ లగడపాటి నిర్మాణ సారథ్యంలో ఆర్. చంద్రు దర్శకత్వం వహించిన ఈ చిత్రంలో సుధీర్ బాబు, నందిత రాజ్ నటించగా హరి సంగీతం అందించాడు. ఈ చిత్రంలోని పాటలను బండారు దానయ్య కవి రాశాడు. 2013లో కన్నడంలో చంద్రు దర్శకత్వం వహించిన చార్మినార్ చిత్రానికి రీమేక్ ఇది, ఒడియా వెర్షన్ గపా హెలే బి సాతా ఈ చిత్రానికి వారంరోజుల ముందు విడుదలైంది.
ప్రతిష్ఠాత్మక జైపూర్ అంతర్జాతీయ చలన చిత్రోత్సవానికి పోటీకి ఎంపికయింది. ఈ చిత్రోత్సవానికి ప్రపంచవ్యాప్త సినిమాలు పోటి పడ్డాయి. జైపూర్ అంతర్జాతీయ చలన చిత్రోత్సవంలో బెస్ట్ రొమంటిక్ సినిమా విభాగంలో పురస్కారాన్ని కూడా గెలుచుకుంది.
నిర్మాణం
లగడపాటి శ్రీధర్, కన్నడ చిత్రం చార్మినార్ను తెలుగులో రీమేక్ చేయాలనుకున్నాడు. కన్నడ సినిమా దర్శకుడు చంద్రు, సంగీత దర్శకుడు హరి ఈ సినిమాతో తెలుగు చిత్రాలలో తొలిసారిగా అడుగుపెట్టారు. 2013లో ప్రేమకథా చిత్రమ్ సినిమాలో నటించిన సుధీర్ బాబు, నందిత ఈ సినిమాలో జంటగా నటించారు. తెలుగు వెర్షన్‌లో కృష్ణా నదికి తగినట్లుగా ఈ చిత్రాన్ని రూపొందించారు.
ఇతర లంకెలు
వర్గం:2015 తెలుగు సినిమాలు వర్గం:పోసాని కృష్ణ మురళి సినిమాలు వర్గం:రఘుబాబు నటించిన చిత్రాలు వర్గం:ఎం.ఎస్.నారాయణ నటించిన సినిమాలు వర్గం:తెలుగు ప్రేమకథ చిత్రాలు వర్గం:అక్కినేని నాగచైతన్య నటించిన సినిమాలు
భజ గుహలు
భజ గుహలు మహారాష్ట్రలోని పూణే జిల్లాలోని ఉన్నాయి.2 వ శతాబ్దం BC కి చెందిన గుహలు. ఈ గుహలు భజ గ్రామానికి 400 అడుగుల దూరంలో ఉన్నాయి.
సంగీత సాధనలు
ఈ గుహలు తాబ్లా చరిత్రకు సంబంధించిన ముఖ్యమైన రుజువులను కూడా ఉన్నాయి. ఒక భారతీయ పెర్కుషన్ వాయిద్యం, 200 BCE నుండి చెక్కడాలు తబలాను వాయిస్తున్న స్త్రీ, ఒక నృత్య ప్రదర్శన ఈ గుహల్లో ఉన్నాయి.
స్థూపాలు
వెలుపల స్థూపాలు స్మారక చిహ్నంలో ఒక ముఖ్యమైన భాగం 14 స్తూపాలు ఉన్నాయి. ఐదు లోపల త్రవ్వకాల్లో బయటపడ్డాయి. తొమ్మిది స్తూపాలు నివాస సన్యాసుల శేషాలను చెప్పవచ్చు.
మూలాలు
వర్గం:భారతదేశం లోని గుహలు
పాలమూరు జిల్లా యక్షగాన సాహిత్యం
తెలుగు సాహిత్యంలో యక్షగానం అనేది గాన, నృత్య ప్రధానమైన జానపద కళారూపం. మధుర కవితాశాఖకు చెందిన ఈ యక్షగానం గేయ ప్రధానమైనది. పాలమూరు జిల్లాలో మొట్టమొదటి యాక్షగానం అప్పకవి రాసిన అంబికాసంవాదం. ఆ తర్వాత ఎందరో కవి పండితులు వందలకొద్ది యక్షగానాలను రచించారు. దేశీ కవితాశాఖలో యక్షగానం ప్రక్రియ బహుళ ప్రజాదరణ పొందింది.
గోవర్ధనం వెంకట నర్సింహాచార్యులు
జడ్చర్లకు చెందిన గోవర్ధనం వెంకటనర్సింహాచార్యులు 'అజామిళోపాఖ్యానం', 'గొల్లకలాపం' అనే యక్షగానాలను రచించాడు.
కొండపల్లి పాపయ్య
దేవరకద్ర మండలం గద్దెగూడెం గ్రామానికి చెందిన కొండపల్లి పాపయ్య 'మార్కండేయ విలాసం' అనే యక్షగానాన్ని రాశాడు.
ప్రబంధం హనుమద్దాసు
ఇతడు ప్రసిద్ధ సంకీర్తనాచార్యుడు మన్నెంకొండ హనుమద్దాసు మేనత్త కొడుకు. 'విజయవిలాసం' అనే యక్షగానాన్ని రచించాడు. ఇది దాదాపు రెండువందల సార్లకు పైగా ప్రదర్శించబడింది. ఈయన సంకీర్తనలు కూడా రాశాడు.
బెల్లం నాగప్ప
నర్వ మండలం లంకాల గ్రామానికి చెందిన బెల్లం నాగప్ప దాదాపు 32 యక్షగానాలను రచించాడు. కిరాతార్జునీయం, రంభావిలాసం, రామాంజనేయ యుద్ధం, యయాతి చరిత్ర, ఉషాపరిణయం, బాణాసుర యుద్ధం, తారాశశాంకం వంటి యక్షగానాలను రచించాడు.
మూలాలు
వర్గం:తెలుగు సాహిత్యం వర్గం:మహబూబ్ నగర్ జిల్లా
పపియా అధికారి
పపియా అధికారి, బెంగాలీ సినిమా నటి, జాత్రా (థియేటర్) నిర్వాహకురాలు. 2021, ఫిబ్రవరి 17న భారతీయ జనతా పార్టీ లో చేరింది.
కెరీర్
పపియా పశ్చిమ బెంగాల్ రాష్ట్రంలోని కోల్‌కతా నగరంలో జన్మించింది. మొదటగా 1985లో రతీష్ దే సర్కార్ దర్శకత్వం వహించిన సోనార్ సన్సార్ సినిమాలో తొలిసారిగా నటించింది. సోషానే కండ్చే లక్కీలో ప్రధాన పాత్ర పోషించిన తర్వాత పపియా నటనకు గుర్తింపు వచ్చింది. ఈ సినిమాలోని నటనకుగాను పశ్చిమ బెంగాల్ ప్రభుత్వం నుండి ఉత్తమ నటి అవార్డును కూడా అందుకుంది. అనేక బెంగాలీ చిత్రాలలో హీరోయిన్ పాత్రలలో నటించిన పపియా, టీవిరంగంలోకి ప్రవేశించి గచ్‌కౌటో, చోఖేర్ తారా తుయ్, గ్యాంగ్‌స్టర్ గంగా వంటి బెంగాలీ టెలి-సీరియల్‌లలో కూడా నటించింది.
జెండాగూడ (జైనూర్)
ఇది మండల కేంద్రమైన జైనూర్ నుండి 15 కి.మీ. దూరం లోను, సమీప పట్టణమైన ఆదిలాబాద్ నుండి 75 కి.మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఆదిలాబాద్ జిల్లా లోని ఇదే మండలంలో ఉండేది.
గణాంక వివరాలు
2011 భారత జనగణన గణాంకాల ప్రకారం ఈ గ్రామం 280 ఇళ్లతో, 1341 జనాభాతో 1255 హెక్టార్లలో విస్తరించి ఉంది. గ్రామంలో మగవారి సంఖ్య 652, ఆడవారి సంఖ్య 689. షెడ్యూల్డ్ కులాల సంఖ్య 11 కాగా షెడ్యూల్డ్ తెగల సంఖ్య 1170. గ్రామం యొక్క జనగణన లొకేషన్ కోడ్ 569541 .పిన్ కోడ్: 504313.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు ఆరు, ప్రైవేటు ప్రాథమిక పాఠశాలలు ఆరు ఉన్నాయి.బాలబడి జైనూర్లోను, ప్రాథమికోన్నత పాఠశాల పాట్నాపూర్లోను, మాధ్యమిక పాఠశాల ఉషెగావ్లోనూ ఉన్నాయి. సమీప జూనియర్ కళాశాల జైనూర్లోను, ప్రభుత్వ ఆర్ట్స్ / సైన్స్ డిగ్రీ కళాశాల ఉట్నూరులోనూ ఉన్నాయి. సమీప వైద్య కళాశాల, మేనేజిమెంటు కళాశాల ఆదిలాబాద్లోను, పాలీటెక్నిక్ బెల్లంపల్లిలోనూ ఉన్నాయి.సమీప వృత్తి విద్యా శిక్షణ పాఠశాల ఉట్నూరులోను, అనియత విద్యా కేంద్రం జైనూర్లోను, దివ్యాంగుల ప్రత్యేక పాఠశాల ఆదిలాబాద్ లోనూ ఉన్నాయి.
ప్రభుత్వ వైద్య సౌకర్యం
జెండాగూడలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. పారామెడికల్ సిబ్బంది ఒకరు ఉన్నారు.సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో4 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు, ఇద్దరు నాటు వైద్యులు ఉన్నారు.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. కాలువ/వాగు/నది ద్వారా గ్రామానికి తాగునీరు లభిస్తుంది.
పారిశుధ్యం
గ్రామంలో భూగర్భ మురుగునీటి వ్యవస్థ ఉంది. మురుగునీరు బహిరంగ కాలువల ద్వారా కూడా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. మొబైల్ ఫోన్ ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
సమీప గ్రామాల నుండి ఆటో సౌకర్యం ఉంది. ప్రభుత్వ రవాణా సంస్థ బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. ప్రైవేటు బస్సు సౌకర్యం, రైల్వే స్టేషన్, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
రాష్ట్ర రహదారి, జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. జాతీయ రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి.
ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. అంగన్ వాడీ కేంద్రం గ్రామం నుండి 5 నుండి 10 కి.మీ. దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 5 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
జెండాగూడలో భూ వినియోగం కింది విధంగా ఉంది:
ఉత్పత్తి
జెండాగూడలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
సోయాబీన్, ప్రత్తి, జొన్న
ఇందిరా గాంధీ జాతీయ సమైక్యతా పురస్కారం
thumb|260x260px|అక్టోబరు 31, 2004న న్యూ ఢిల్లీలో ప్రముఖ చలనచిత్ర నిర్మాత శ్రీ శ్యామ్ బెనెగల్‌కు ప్రధాన మంత్రి డాక్టర్. మన్మోహన్ సింగ్ జాతీయ సమగ్రత కోసం ఇందిరా గాంధీ అవార్డును ప్రదానం చేశారు. ఇందిరా గాంధీ జాతీయ సమైక్యతా పురస్కారం భారత జాతీయ కాంగ్రెస్ మాజీ ప్రధాని ఇందిరా గాంధీ పేరుమీద ప్రదానం చేస్తున్న ప్రతిష్ఠాత్మక పురస్కారం. 1985 నుండి ప్రతియేటా ఇందిరా గాంధీ వర్ధంతిరోజు అంటే అక్టోబర్ 31వ తేదీన ఈ పురస్కారాన్ని భారతీయ జాతి, మత, సాంస్కృతిక, భాషా, సాంప్రదాయ గుంపులతో సాంగత్యం కలిగి ఉండి, జాతి సమైక్యతను అర్థం చేసుకుని, వృద్ధి చేస్తూ, భారతీయాత్మ అయిన ఏకత్వాన్ని ఆలోచన ద్వారా, ఆచరణ ద్వారా కృషి చేసే వ్యక్తులకు, సంస్థలకు ప్రదానం చేస్తున్నారు. కళ, విజ్ఞాన, సాంస్కృతిక, విద్యా, సాహిత్య, మత, సామాజిక సేవ, జర్నలిజం రంగాలలోని నిష్ణాతులు సభ్యులుగా కల సలహాసంఘం ఈ పురస్కారానికి విజేతను ఎన్నుకుంటుంది. ఏ సంవత్సరం ఈ పురస్కారానికి ఎన్నుకుంటారో ఆ ఏడాదికి వెనుక రెండు సంవత్సరాల కాలంలో చేసిన కృషిని పరిగణనలోకి తీసుకుంటారు. ఈ పురస్కారం క్రింద 5 లక్షల రూపాయల నగదు బహుమతి, ప్రశంసాపత్రం ఇస్తారు.
పురస్కార గ్రహీతలు
ఈ పురస్కారం పొందినవారిలో స్వామి రంగనాథానంద (1987), అరుణా అసఫ్ అలీ, భారత్ స్కౌట్స్ అండ్ గైడ్స్ (1987), పి.ఎన్.హస్కర్, ఎం.ఎస్. సుబ్బులక్ష్మి (1990), రాజీవ్ గాంధీ (మరణానంతరం), పరంధామ ఆశ్రమం (వార్ధా, మహారాష్ట్ర), ఆచార్య తులసి (1993), భీష్మాంబర్ నాథ్ పాండే (1996), బియాంత్ సింగ్ (పంజాబ్ ముఖ్యమంత్రి, మరణానంతరం) &నట్వర్ ఠక్కర్ (జంటగా), గాంధీ ఇన్‌స్టిట్యూట్ ఆఫ్ పబ్లిక్ ఎఫైర్స్ (కర్ణాటక), ఇందిరాగాంధీ సెంటర్ ఫర్ నేషనల్ ఇంటిగ్రేషన్ (శాంతినికేతన్), ఎ.పి.జె.అబ్దుల్ కలాం, శంకర్ దయాళ్ శర్మ (మరణానంతరం), సతీష్ ధావన్, హెచ్.వై.శారదా ప్రసాద్, రామ్‌ - రహీమ్‌ నగర్ స్లమ్‌ డ్వెల్లర్స్ అసోసియేషన్ (అహ్మదాబాద్), ఆమన్ పాఠక్ పీస్ వాలంటీర్ గ్రూప్ (అహ్మదాబాద్), రామ్‌సింహ్ సోలంకి & సునీల్ తమైచే (జంటగా), ఆచార్య మహాప్రజ్ఞ (2002), శ్యామ్ బెనగళ్ (2003), మహాశ్వేతాదేవి (2004), జావేద్ అఖ్తర్ (2005), డా.జె.ఎస్.బందూక్ వాలా & రామ్‌ పునియాని (జంటగా) (2006), బలరాజ్ పురి (2009),  ఎ.ఆర్.రహమాన్& రామకృష్ణ మఠం (జంటగా) (2010),  మోహన్ ధరియా (2011),  గుల్జార్ (2012),  యం.యస్.స్వామినాధన్ (2013), పి.వి.రాజగోపాల్ (2014),  టి.ఎం.కృష్ణ (2015-2016), చండీప్రసాద్ భట్ (2017 -2018) మొదలైనవారున్నారు.
మూలాలు
వర్గం:భారతీయ పురస్కారాలు వర్గం:1985 స్థాపితాలు వర్గం:ఇందిరా గాంధీ
కొవ్వు పదార్ధాలు
right|thumb|250px|[[ట్రైగ్లిజరైడ్ నిర్మాణం.]] కొవ్వులు, కొవ్వు పదార్ధాలు అనే తెలుగు మాటలని రసాయన శాస్త్ర పరిభాషలో fats, lipids అనే ఇంగ్లీషు మాటల స్థానంలో వాడుతూ ఉంటారు. అసలు ఇంగ్లీషు వాడకం లోనే సామాన్యులు చాలామంది 'fats', 'lipids' అన్న మాటల మధ్య అర్ధ వ్యత్యాసం లేనట్లు వాడెస్తూ ఉంటారు. కాని శాస్త్ర పరంగా 'fats', 'lipids' అన్న మాటలలోని అర్ధాలలో తేడా ఉంది. ఇటువంటి సూక్ష్మాలని గమనించి మాటలు వాడటం వల్లనే శాస్త్రానికి నిర్ధిష్టత వస్తుంది. లిపిడ్స్‌ అనే పదార్ధాలు ఒక సమితి (set) అనుకుంటే, ఫేట్స్‌ అనేవి ఆ సమితిలో ఒక ఉప సమితి (sub set) మాత్రమే. కనుక తెలుగులో ఈ రెండింటికి ఒకే మాట వాడటం సబబు కాదు.
రకాలు
కొవ్వులు (లిపిడ్‌లు) మరో ముఖ్యమైన జీవ రసాయనాలు. ద్రవరూపంలోని కొవ్వులను నూనెలు అంటారు. ఆహార నిల్వలుగా మాత్రమే కీలకమైన క్రియాశీల చర్యలను ఇవి నిర్వహిస్తాయి. కొవ్వులు సాధారణంగా నాలుగు రకాలు. అవి..
సరళ కొవ్వుల్లో గ్లిసరాల్, కొవ్వు ఆమ్లాలు ఉంటాయి. కొవ్వు ఆమ్లాలు రెండు రకాలు అవి.. సాచురేటెడ్, అన్‌సాచురేటెడ్. కొవ్వు ఆమ్లంలోని కార్బన్‌లన్నింటి మధ్య ఏకబంధాలు ఏర్పడితే అవి సాచురేటెడ్ కొవ్వు ఆమ్లాలు.
నిర్వచనం
right|thumb|లావెక్కిన [[ఎలుక ఎడమవైపు, కుడివైపు మామూలు ఎలుక పోలిక కోసం.]] స్థూలంగా నిర్వచించాలంటే కావరాలు (lipids) కొవ్వు పదార్ధాలలో కరిగే, సహజసిద్ధంగా దొరికే బణువులు (molecules). ఉదాహరణకి కొవ్వులు (fats), నూనెలు (oils), మైనాలు (waxes), కొలెస్టరాల్‌ (cholesterol), కొవ్వులో కరిగే విటమినులు (అనగా విటమిన్‌ A, D, E, K లు), మోనోగ్లిసరైడ్‌లు, డైగ్లిసరైడ్‌లు, ట్రైగ్లిసరైడ్లు, మొదలగునవి. మరొక కోణం ద్వారా వివరించాలంటే 'కొవ్వు పదార్ధాలు ట్రైగ్లిసరైడ్లు అనే పేరుగల కావరాలు.' కావరాలు శరీరంలో ముఖ్యంగా మూడు పనులు చేస్తాయి: శక్తిని నిల్వ చెయ్యటం (storage of energy), కణ కవచం (cell membrane) యొక్క నిర్మాణంలో తోడుపడటం, వార్తలని మోసుకెళ్ళే ప్రక్రియలో సహాయపడటం. కావరాలు నీటిలో కరుగవు; కానీ బెంజీన్, ఈథర్, క్లోరోఫామ్ మొదలైన వాటిలో కరుగుతాయి. ఇవి ఆహర పదార్ధాలలోని ముఖ్యమైనవి. కొవ్వు పదార్ధాలు శక్తి నిల్వ పదార్ధాలుగ పనిచేస్తాయి.
వర్గీకరణ
కావరాలని స్థూలంగా రెండు వర్గాలుగా విడగొట్టవచ్చు: నీరంటే విముఖత చూపేవి (hydrophobic) ఒక వర్గం, నీరంటే సుముఖత, విముఖత రెండూ ఒకేసారి చూపేవి (ambiphilic) రెండో వర్గం. ఇక్కడ hydro అంటే నీరు. phobia అంటే భయం, కిట్టకపోవటం, ఇష్టం లేకపోవటం. మనకి పరిచయం ఉన్న నూనెలు, నేతులు, చాల వరకు నీళ్ళల్లో కలవవు - అంటే వాటికి నీళ్ళంటే 'ఇష్టం' లేదన్న మాట. నీటితో సఖ్యత చూపటం లేదన్న మాట. అలాగే ambi అంటే రెండు విరుద్ధ భావాలపై ఎటూ మొగ్గు చూపకపోవటం. ఈ ధోరణిలో ఆలోచించుకుంటూ వెళితే కావరాలలో ఎనిమిది జాతులని గుర్తించి, ఒకొక్క జాతిని ప్రత్యేకంగా అధ్యయనం చెయ్య వచ్చు.
పోషక లక్షణాలు
శరీర పోషణలోనూ, ఆరోగ్య పరిరక్షణలోనూ కావరాలు చాల కీలమైన పాత్ర వహిస్తాయి. కొన్ని కావరాలు మన మనుగడకే అత్యవసరం. మరికొన్ని కావరాలు మోతాదు మించితే ఆరోగ్యాన్ని పాడుచేసి రోగకారకాలు అవుతాయి. ఉదాహరణకి కోలెస్టరాల్‌ (cholesterol), అడ్డుకొవ్వు ఆమ్లాలు (trans-fatty acids) మోతాదు మించితే గుండెజ్బ్బు కలుగజేస్తాయని శాస్త్రవేత్తల తీర్మానం.
మానవుల మనుగడకి కొన్ని రకాల కొవ్వు ఆమ్లాలు అత్యవసరం (essential fatty acids). ఉదాహరణకి లినోలియిక్‌ ఆమ్లం (ఇది ఒమేగా-6 జాతి కొవ్వు ఆమ్లం), ఆల్ఫా-లినోలియిక్‌ ఆమ్లం (ఇది ఒమేగా-3 జాతి కొవ్వు ఆమ్లం) అనే రెండు పదార్ధాలూ ఉన్న ఆహారం మనం తిని తీరాలి; ఎందుకంటే మన శరీరాలు వీటిని తయారు చేసుకోలేవు. చాల శాకాలనుండి లభించే నూనెలలో (ఉ. సేఫ్లవర్‌ నూనె, సూర్యకాంతం గింజల నూనె, మొక్కజొన్న నూనె) ఈ లినోలియిక్‌ ఆమ్లాలు ఉంటాయి. అదే విధంగా చాల రకాల ఆకు కూరలలోనూ, పప్పులలోనూ (ఉ. సోయా చిక్కుడు, కనోలా, ప్లేక్స్‌) గింజలు (seeds) లోనూ, పిక్కలు (nuts) లోనూ ఆల్ఫా-లినోలియిక్‌ ఆమ్లం ఉంటుంది. దసాయన బణునిర్మాణ కోణంలో చూస్తే ఈ రెండు రకాల ఆమ్లాల లోనూ (అనగా, లినోలియిక్‌ ఆమ్లం, ఆల్ఫా-లినోలియిక్‌ ఆమ్లం ) ఒకొక్క బణువులో 18 కర్బనపు అణువులు ఉన్నాయి; తేడా అల్లా ఎన్నెన్ని జంట బంధాలు (double bonds) ఎక్కడెక్కడ ఉన్నాయన్న విషయంలోనే. కొన్ని చేప నూనె లలో ఇంకా పొడవాటి కర్బనపు గొలుసులు ఉన్న ఒమేగా-6 జాతి కొవ్వు ఆమ్లాలు - eicosapentaenoic acid (EPA) and docosahexaenoic acid (DHA) - ఉంటాయి.
ఇవి కూడా చూడండి
లంకె లంకెపేరు
వర్గం:ఆహార పదార్థాలు
కేశూభాయి పటేల్
జీవిత విశేషాలు
2001 లో గుజరాత్ లో, ఉప ఎన్నికలలో భారతీయ జనతా పార్టీకు ఆశించినంత విజయం లభించకపోవుటచే, ముఖ్యమంత్రి పీఠం నుంచి వైదొలగాలని ఇతనిపై ఒత్తిడి రావడంతో కేశూభాయి పదవి నుంచి తప్పుకొన్నాడు. అతడి స్థానంలో నరేంద్ర మోడి ముఖ్యమంత్రిగా అధికారం స్వీకరించాడు.
మరణం
2020 సెప్టెంబరులో కేశూభాయికి కోవిడ్-19 వ్యాధి సోకింది. తరువాత అది తగ్గింది. మళ్ళీ 2020 అక్టోబరు 29 న శ్వాస తీసుకోవడంలో ఇబ్బందితో ఆసుపత్రిలో చేరి అక్కడే కోవిడనంతర అనారోగ్యాల కారణంగా మరణించాడు.
మూలాలు
వర్గం:1930 జననాలు వర్గం:గుజరాత్ ముఖ్యమంత్రులు వర్గం:భారతీయ జనతా పార్టీ రాజకీయ నాయకులు వర్గం:భారతీయ జనతా పార్టీ ముఖ్యమంత్రులు వర్గం:గుజరాత్ వ్యక్తులు వర్గం:కరోనా వ్యాధి మరణాలు
మెలనిన్
thumb|మెలనిన్ ఫార్ములా మెలనిన్ అమైనో ఆమ్లం టైరోసిన్ నుండి తీసుకోబడిన సంక్లిష్టమైన పాలిమర్. చారిత్రాత్మకంగా సూర్యుడికి జనాభా ఎంతవరకు బహిర్గతమైందనే దానిపై ఆధారపడి, చర్మం జుట్టు రంగును నిర్ణయించడానికి మెలనిన్ బాధ్యత వహిస్తుంది చర్మంలో వివిధ స్థాయిలలో ఉంటుంది.
మెలనిన్ రకాలు
వివిధ రకాల మెలనిన్లలో యుమెలనిన్, ఫియోమెలనిన్ న్యూరోమెలనిన్ ఉన్నాయి. ఉమెల్స్ చుట్టూ జుట్టు, చర్మం చీకటి ప్రదేశాలలో యుమెలనిన్ కనిపిస్తుంది. ఇది నల్లజాతి జనాభాలో ముఖ్యంగా సమృద్ధిగా ఉంటుంది జుట్టు, చర్మం కళ్ళకు నలుపు గోధుమ వర్ణద్రవ్యాన్ని
యుమెలనిన్
యుమెలనిన్ పాలిమర్‌లు అనేక క్రాస్-లింక్డ్ 5,6-డైహైడ్రాక్సిండోల్ (DHI) 5,6-డైహైడ్రాక్సిండోల్ -2 కార్బాక్సిలిక్ ఆమ్లం (DHICA) పాలిమర్‌లను కలిగి ఉన్నాయని చాలా కాలంగా భావిస్తున్నారు.యూమెలనిన్ రెండు రకాలు, అవి బ్రౌన్ యూమెలనిన్ బ్లాక్ యుమెలనిన్. పాలిమెరిక్ బంధాల నమూనాలో ఆ రెండు రకాల యుమెలనిన్ రసాయనికంగా ఒకదానికొకటి భిన్నంగా ఉంటాయి. ఇతర వర్ణద్రవ్యం లేనప్పుడు తక్కువ మొత్తంలో బ్లాక్ యుమెలనిన్ బూడిద జుట్టుకు కారణమవుతుంది. ఇతర వర్ణద్రవ్యం లేనప్పుడు తక్కువ మొత్తంలో బ్రౌన్ యూమెలనిన్ పసుపు (రాగి) జుట్టుకు కారణమవుతుంది. శరీర వయస్సులో, ఇది నల్ల యుమెలనిన్ ఉత్పత్తిని కొనసాగిస్తుంది, కానీ బ్రౌన్ యూమెలనిన్ ఉత్పత్తిని ఆపివేస్తుంది, ఫలితంగా బూడిద జుట్టు వృద్ధులలో సాధారణం.
ఫియోమెలనిన్
ఫియోమెలనిన్స్ (లేదా ఫెయోమెలనిన్స్) పసుపు నుండి ఎరుపు రంగు వరకు ఉంటాయి. ఫియోమెలనిన్లు ముఖ్యంగా పెదవులు, ఉరుగుజ్జులు, పురుషాంగం చూపులు యోనిలో కేంద్రీకృతమై ఉన్నాయి. జుట్టులో గోధుమ రంగు యూమెలనిన్ తక్కువ మొత్తంలో, ఎర్రటి ఫియోమెలనిన్తో కలిపినప్పుడు, ఫలితం నారింజ జుట్టు, దీనిని సాధారణంగా "ఎరుపు" లేదా "అల్లం" జుట్టు అని పిలుస్తారు. ఫియోమెలనిన్ చర్మంలో కూడా ఉంటుంది, రెడ్ హెడ్స్ తరచుగా వారి చర్మానికి మరింత గులాబీ రంగును కలిగి ఉంటాయి.
రసాయన పరంగా, ఫియోమెలనిన్లు యుమెలనిన్ల నుండి భిన్నంగా ఉంటాయి, ఇందులో ఒలిగోమర్ నిర్మాణం బెంజోథియాజైన్ బెంజోథియాజోల్ యూనిట్లను కలిగి ఉంటుంది, DHI DHICA లకు బదులుగా, అమైనో ఆమ్లం L- సిస్టీన్ ఉన్నప్పుడు.
ట్రైకోక్రోమ్స్
ట్రైకోక్రోమ్స్ (పూర్వం ట్రైకోసైడెరిన్స్ అని పిలుస్తారు) యుమెలనిన్స్ ఫియోమెలనిన్ల మాదిరిగానే జీవక్రియ మార్గం నుండి ఉత్పత్తి చేయబడిన వర్ణద్రవ్యం, కానీ ఆ అణువుల మాదిరిగా కాకుండా తక్కువ పరమాణు బరువు కలిగి ఉంటాయి. అవి కొన్ని ఎర్ర మానవ వెంట్రుకలలో సంభవిస్తాయి.
న్యూరోమెలనిన్
న్యూరోమెలనిన్ (NM) అనేది మెదడులోని కాటెకోలమినెర్జిక్ న్యూరాన్ల నిర్దిష్ట జనాభాలో ఉత్పత్తి చేయబడిన ఒక చీకటి కరగని పాలిమర్ వర్ణద్రవ్యం. మానవులలో అత్యధిక మొత్తంలో NM ఉంది, ఇది ఇతర ప్రైమేట్లలో తక్కువ మొత్తంలో ఉంటుంది అనేక ఇతర జాతులలో పూర్తిగా ఉండదు. జీవసంబంధమైన పనితీరు తెలియదు, అయినప్పటికీ మానవ NM ఇనుము వంటి పరివర్తన లోహాలను, అలాగే ఇతర విషపూరిత అణువులను సమర్థవంతంగా బంధిస్తుందని తేలింది. అందువల్ల, ఇది అపోప్టోసిస్ సంబంధిత పార్కిన్సన్స్ వ్యాధిలో కీలక పాత్ర పోషిస్తుంది.
మానవ శరీరంలో మెలనిన్ పాత్ర
మెలనిన్ అనేది వర్ణద్రవ్యం, ఇది మానవులతో సహా చాలా జంతువుల చర్మంలో మెలనోసైట్స్ అని పిలువబడే కణాల ద్వారా ఉత్పత్తి అవుతుంది. ఈ వర్ణద్రవ్యం వ్యక్తి జన్యు అలంకరణను బట్టి వివిధ షేడ్స్‌లో వస్తుంది. మెలనిన్ రెండు ప్రాథమిక రూపాల్లో వస్తుంది పసుపు-ఎరుపు నుండి ముదురు గోధుమ రంగు వరకు ఉంటుంది. యుమెలనిన్ మెలనిన్ అత్యంత సాధారణ రూపం గోధుమ రంగులో ఉంటుంది. ఇతర ప్రాథమిక రూపాన్ని ఫియోమెలనిన్ అని పిలుస్తారు, ఇది ఎర్రటి-గోధుమ రంగును ఉత్పత్తి చేస్తుంది, ఇది తరచుగా చిన్న చిన్న మచ్చలు ఎర్రటి జుట్టుతో సంబంధం కలిగి ఉంటుంది. వ్యక్తిలో మెలనిన్ ఉత్పత్తి అనేక కారణాల ద్వారా నిర్ణయించబడుతుంది.
జన్యుపరంగా చెప్పాలంటే, భూమిపై ఉన్న ప్రతి వ్యక్తికి మెలనోసైట్లు దాదాపు ఒకే సంఖ్యలో ఉంటాయి. మెలనిన్ ఉత్పత్తిలో వ్యత్యాసం దీని ద్వారా ప్రభావితమవుతుంది:
మెలనిన్ లోపం: లక్షణాలు, కారణాలు
చర్మం ఉండే మెలనోసైట్లు (melanocytes) అని పిలవబడే ప్రత్యేక కణాలు మెలనిన్ (melanin) ను ఉత్పత్తి చేస్తాయి, ఈ మెలనిన్ చర్మ రంగుకు బాధ్యత వహిస్తుంది. ఈ కణాలకు ఏదైనా గాయం జరిగితే అది మెలనిన్ ఉత్పత్తికి ఆటంకం కలిగిస్తుంది. కొన్ని రుగ్మతలు శరీరంలోని ఒక భాగాన్ని మాత్రమే ప్రభావితం చేస్తాయి, కొన్ని మొత్తం శరీరాన్ని ప్రభావితం చేస్తాయి. అధిక మెలనిన్ చర్మాన్ని ముదురు రంగులో మారుస్తుంది, అయితే తక్కువ మెలనిన్ చర్మాన్ని లేత రంగులోకి మారుస్తుంది. మెలనిన్ స్థాయి దాని నిర్దిష్ట స్థాయి కంటే తగ్గిపోయినప్పుడు, అది బొల్లి (vitiligo), దీని వలన చర్మంపై తెల్ల మచ్చలు ఏర్పడతాయి, అల్బునిజం లేదా చర్మపు రంగును ప్రభావితం చేసే ఇతర సమస్యలు వంటి వ్యాధులకు దారి తీస్తుంది.
విటమిన్లతో మెలనిన్ పెంచడం ఎలా
మీ విటమిన్ తీసుకోవడం పెంచడం మీ మెలనోసైట్ల సంఖ్యను నిర్మించి, నిర్వహించగల ఉత్తమ మార్గాలలో ఒకటి. సహాయపడే మూడు రకాల విటమిన్లు ఇక్కడ ఉన్నాయి:
విటమిన్ ఎ.
మీ విటమిన్ ఎ తీసుకోవడం పెంచడం చర్మంలో మెలనిన్ను పునరుద్ధరించడానికి మొదటి మార్గం. రోజువారీ పోషకాలను తీసుకోవడం లేదా ఈ పోషక మూలాన్ని కలిగి ఉన్న జంతు మొక్కల ఆధారిత ఆహారాన్ని తినడం గొప్ప వనరులు. జంతువుల ఆధారిత కొన్ని ఆహారాలలో మొత్తం లేదా పాలు, గుడ్లు, జున్ను గొడ్డు మాంసం ఉన్నాయి. అలాగే, క్యారెట్లు, బొప్పాయి, ఎర్ర మిరియాలు, టమోటాలు మామిడి వంటి మొక్కల ఆధారిత ఆహారాలను ప్రయత్నించండి.
విటమిన్ సి
విటమిన్ సి యాంటీఆక్సిడెంట్ల శక్తివంతమైన వనరు మాత్రమే కాదు, సూర్యరశ్మి దెబ్బతినకుండా మీ కణాలను రక్షించడంలో ఇది ముఖ్యమైన పాత్ర పోషిస్తుంది. మీ ఆహారంలో ఎక్కువ నారింజను చేర్చడం స్పష్టమైన ఎంపిక. ఇతర ఎంపికలలో ద్రాక్షపండు, స్ట్రాబెర్రీలు, కివి, వాస్తవానికి, ఆహార పదార్ధాలు ఉన్నాయి.
విటమిన్ ఇ.
ఈ విటమిన్ మీ చర్మానికి ఎంతో మేలు చేస్తుంది. ఈ సప్లిమెంట్‌ను ఎక్కువగా తీసుకోవడం ద్వారా, మీరు మెలనోసైట్‌లను హాని కలిగించకుండా ఉంచవచ్చు. విటమిన్ ఇ ఫ్రీ-రాడికల్స్ ను తటస్తం చేస్తుంది, ఇది చివరికి మీ చర్మాన్ని రక్షిస్తుంది. ఈ రకమైన పోషణను కలిగి ఉన్న అద్భుతమైన వనరులలో కూరగాయల నూనెలు, పొద్దుతిరుగుడు విత్తనాలు, కాయలు తృణధాన్యాలు వంటి కొవ్వు ఆమ్ల ఆహారాలు ఉన్నాయి.
మూలాలు
వర్గం:విటమిన్లు
మిఖాయిల్ గోర్బచేవ్
మిఖాయిల్ సెర్గేయివిచ్ గోర్బచేవ్ (1931 మార్చి 2 - 2022 ఆగస్టు 30) రష్యన్ రాజకీయ నాయకుడు, మాజీ సోవియట్ యూనియన్ రాజకీయ నాయకుడు. సోవియట్ యూనియన్కు ఎనిమిదవ, చివరి నేత. 1985 నుండి 1991 వరకు సోవియట్ యూనియన్ కమ్యూనిస్ట్ పార్టీకి ప్రధాన కార్యదర్శిగా పనిచేసాడు. 1988 నుండి 1991 వరకు సోవియట్ యూనియన్ దేశాధినేతగా, 1988 నుండి 1989 వరకు సుప్రీం సోవియట్ ప్రెసీడియం ఛైర్మన్‌గా, 1989 నుండి 1990 వరకు సుప్రీం సోవియట్ ఛైర్మన్‌గా, 1990 నుండి 1991 వరకు సోవియట్ యూనియన్ అధ్యక్షుడిగా పనిచేశాడు. సైద్ధాంతికంగా, అతడు మొదట్లో మార్క్సిజం-లెనినిజానికి కట్టుబడి ఉన్నాడు, అయితే 1990 ల ప్రారంభంలో సామ్యవాద ప్రజాస్వామ్యం వైపు వెళ్ళాడు.
రష్యన్, ఉక్రేనియన్ మిశ్రమ వారసత్వానికి చెందిన గోర్బచేవ్, స్టావ్రోపోల్ క్రాయ్‌ లోని ప్రివోల్నోయేలో ఒక పేద రైతు కుటుంబంలో జన్మించాడు. జోసెఫ్ స్టాలిన్ పాలనలో పెరిగిన అతడు, యవ్వనంలో కమ్యూనిస్ట్ పార్టీలో చేరడానికి ముందు కొన్నాళ్ళు సమష్టి పొలంలో హార్వెస్టర్లను నడిపాడు. అప్పట్లో మార్క్సిస్ట్-లెనినిస్ట్ సిద్ధాంతం ప్రకారం సోవియట్ యూనియన్‌ను ఏకపక్షంగా పరిపాలిస్తున్న కమ్యూనిస్టు పార్టీలో చేరాడు. మాస్కో స్టేట్ యూనివర్శిటీ నుండి 1955 లో న్యాయ పట్టా పొందాడు. అంతకు ముందు, 1953 లో, మాస్కో స్టేట్ యూనివర్శిటీలో ఉన్నప్పుడే తోటి విద్యార్థిని రైసా టైటారెంకోను వివాహం చేసుకున్నాడు. స్టావ్రోపోల్‌కు వెళ్లిన అతడు కొమ్సోమోల్ యువజన సంస్థలో పనిచేశాడు. స్టాలిన్ మరణం తరువాత, నికిటా కృశ్చేవ్ మొదలుపెట్టిన డీస్టాలినైజేషన్ సంస్కరణలను సమర్ధించాడు. 1970 లో స్టావ్రోపోల్ ప్రాంతీయ కమిటీకి మొదటి పార్టీ కార్యదర్శిగా నియమితుడయ్యాడు, ఈ పదవిలో అతడు గ్రేట్ స్టావ్రోపోల్ కాలువ నిర్మాణాన్ని పర్యవేక్షించాడు. పార్టీ సెంట్రల్ కమిటీ కార్యదర్శిగా 1978 లో మాస్కో వెళ్ళాడు. 1979 లో దాని పాలక పొలిట్‌బ్యూరోలో చేరాడు. సోవియట్ నాయకుడు, లియోనిద్ బ్రెజ్నెవ్ మరణానంతరం మూడేళ్ల పాటు యూరీ ఆండ్రోపోవ్, కాన్‌స్టాంటిన్ చెర్నెంకో ల ప్రభుత్వాలు గడిచాక, 1985 లో, గోర్బచేవ్ పార్టీ ప్రధాన కార్యదర్శిగా, వాస్తవ ప్రభుత్వాధినేతగా ఎన్నికయ్యాడు.
సోవియట్ రాజ్యాన్ని, దాని సోషలిస్ట్ ఆదర్శాలనూ పరిరక్షించడానికి కట్టుబడి ఉన్నప్పటికీ, గోర్బచేవ్ గణనీయమైన సంస్కరణలు అవసరమని నమ్మాడు -ముఖ్యంగా 1986 చెర్నోబిల్ విపత్తు తరువాత. సోవియట్-ఆఫ్ఘన్ యుద్ధం నుండి వైదొలిగాడు. అణ్వాయుధాలను పరిమితం చేయడానికీ, ప్రచ్ఛన్న యుద్ధాన్ని ముగించడానికీ యునైటెడ్ స్టేట్స్ అధ్యక్షుడు రోనాల్డ్ రీగన్‌తో శిఖరాగ్ర సమావేశాలను ప్రారంభించాడు. దేశీయంగా, వాక్ స్వేచ్ఛను, పత్రికా స్వేచ్ఛనూ మెరుగుపర్చడానికి గ్లాస్‌నోస్ట్ విధానాన్ని ("బహిరంగత") ఉద్దేశించాడు. సమర్ధతను మెరుగుపరచడానికి, ఆర్థిక నిర్ణయాధికారాన్ని వికేంద్రీకరించడానికీ పెరెస్త్రోయికా ("పునర్నిర్మాణం")ను ఉద్దేశించాడు. అతడి ప్రజాస్వామిక చర్యలు, పీపుల్స్ డిప్యూటీస్ కాంగ్రెస్ (ఇందులోని సభ్యులను ప్రజలే ఎన్నుకుంటారు) ఏర్పాటూ ఏకపక్ష దేశాన్ని బలహీన పరచాయి. 1989-90లో వివిధ తూర్పు బ్లాక్ దేశాలు మార్క్సిస్ట్-లెనినిస్ట్ పాలన నుండి వైదొలగినప్పుడు గోర్బచేవ్ సైనికపరంగా జోక్యం చేసుకోవడానికి నిరాకరించాడు. దేశంలో అంతర్గతంగా పెరుగుతున్న జాతీయవాద భావాలు సోవియట్ యూనియన్‌ను విచ్ఛిన్నం చేసే స్థాయిలో బెదిరించాయి. దీంతో, మార్క్సిస్ట్-లెనినిస్ట్ అతివాదులు 1991 లో గోర్బచేవ్‌పై ఆగస్టు తిరుగుబాటు చేసారు. అయితే అది విఫలమైంది. దీని నేపథ్యంలో, గోర్బచేవ్ కోరికకు వ్యతిరేకంగా, యెల్ట్‌సిన్ తదితఉలు సోవియట్ యూనియన్ను రద్దు చేసారు. అతడు రాజీనామా చేశాడు. పదవీవిరమణ తరువాత, అతడు గోర్బచేవ్ ఫౌండేషన్‌ను ప్రారంభించాడు, రష్యన్ అధ్యక్షులు బోరిస్ యెల్ట్‌సిన్, వ్లాదిమిర్ పుతిన్‌లపై విమర్శలు చేసాడు. రష్యాలో సామాజిక-ప్రజాస్వామ్య ఉద్యమం కోసం ప్రచారం చేశాడు.
20 వ శతాబ్దపు రెండవ భాగానికి చెందిన అత్యంత ముఖ్యమైన వ్యక్తులలో ఒకడుగా గోర్బచేవ్‌ను పరిగణిస్తారు. గోర్బచేవ్ వివాదాలకు కేంద్రమయ్యాడు. నోబెల్ శాంతి బహుమతితో సహా అనేక పురస్కారాలు పొందాడు. ప్రచ్ఛన్న యుద్ధాన్ని ముగించడంలో, సోవియట్ యూనియన్‌లో మానవ హక్కుల ఉల్లంఘనలను తగ్గించడంలో, తూర్పున మార్క్సిస్ట్-లెనినిస్ట్ పరిపాలనల పతనం, జర్మనీ పునరేకీకరణ - రెండింటినీ తట్టుకోవడంలో అతడు కీలక పాత్ర పోషించినందుకు ప్రశంసలు పొందాడు. దీనికి విరుద్ధంగా, సోవియట్ పతనాన్ని ఆపలేక పోయినందుకు రష్యాలో నిందారోపణలకు గురౌతూ ఉంటాడు. ఈ సంఘటన ప్రపంచంలో రష్యా యొక్క ప్రభావం క్షీణించడానికీ, ఆర్థిక సంక్షోభానికీ దారితీసింది.
బాల్యం, విద్యాభ్యాసం
గోర్బచేవ్ 1931, మార్చి 2న సోవియట్ యూనియన్‌లోని రష్యన్ SFSRకు చెందిన స్తావ్రోపోల్‌ సమీపంలోని ప్రవాల్నోయ్ గ్రామంలో సెర్జీ ఆంధ్రేయివిచ్ గోర్బొచెవ్, మారియా పాంటెలెయవ్నా గోర్బచేవా దంపతులకు జన్మించాడు. ఇతని తండ్రి ఇతనికి విక్టర్ అని పేరు పెట్టాడు. కానీ ఉక్రేనియన్ తెగకు చెందిన ఇతని మాతామహుడు ఇతనికి బాప్తిజము ఇచ్చి, పేరును మిఖాయిల్‌గా మార్చాడు. ఇతని తల్లిదండ్రులు నిరుపేదరైతులు.
గోర్బచేవ్ బాల్యంలో సోవియట్ యూనియన్‌ను స్టాలిన్ నాయకత్వంలో కమ్యూనిస్ట్ పార్టీ పరిపాలిస్తూ ఉండేది. స్టాలిన్ తన మార్క్సిస్ట్-లెనినిస్ట్ భావాలకు అనుగుణంగా దేశాన్ని సోషలిస్ట్ సొసైటీగా మార్చడానికి సమష్టి వ్యవసాయ పద్ధతిని ప్రారంభించాడు. గోర్బచేవ్ మాతామహుడు కమ్యూనిస్ట్ పార్టీలో చేరి 1929లో ప్రవాల్నోయ్ గ్రామంలో సమష్టి వ్యవసాయక్షేత్రాన్ని ఏర్పాటు చేసి దానికి నాయకత్వం వహించాడు.
రెండవ ప్రపంచయుద్ధంలో 1941లో జర్మన్ సైన్యం సోవియట్ యూనియన్‌పై దాడి చేసింది. జర్మనీ సైనిక దళాలు 1942లో నాలుగున్నర నెలల పాటు ప్రవాల్నోయ్‌ని ఆక్రమించింది. గోర్బొచేవ్ తండ్రి సోవియట్ రెడ్ ఆర్మీలో చేరి యుద్ధంలో పాల్గొన్నాడు. జర్మనీ ఓటమితో యుద్ధం ముగిసింది. ఆ తర్వాత 1947లో ఇతని తమ్ముడు అలెగ్జాండర్ జన్మించాడు.
యుద్ధ సమయంలో గ్రామంలోని పాఠశాల మూసివేసి 1944లో తెరిచారు.గోర్బచేవ్ స్కూలుకు వెళ్ళడానికి ఇష్టపడలేదు. కానీ వెళ్ళిన తర్వాత విద్యలో రాణించాడు. ఇతడు పాశ్చాత్య నవలలు మొదలుకొని బెలిన్‌స్కీ, పూష్కిన్, గొగోల్, లెర్మెంటోవ్ వంటి రష్యన్ రచయితల నవలల దాకా విపరీతంగా చదివేవాడు. 1946లో ఇతడు సోవియట్ రాజకీయ యువసంస్థ కొమ్‌సొమోల్‌లో చేరి జిల్లా కమిటీకి ఎన్నికైనాడు. ప్రాథమిక విద్య అనంతరం ఇతడు మొలోటోవిస్కెయ్ లోని హైస్కూలులో చేరాడు. వారాంతాలలో అక్కడి నుండి 12 మైళ్ల దూరంలో ఉన్న తన గ్రామానికి నడుచుకుని వెళ్లేవాడు. ఇతడు స్కూలు డ్రామా సొసైటీ సభ్యుడుగా క్రీడా, సాంఘిక కార్యక్రమాలను నిర్వహించేవాడు. ఉదయం వ్యాయామ క్లాసులకు నాయకత్వం వహించేవాడు. . 1946 నుండి ఐదేళ్లపాటు ప్రతి వేసవికీ ఇంటికి వచ్చి తండ్రికి వ్యవసాయంలో సహాయపడేవాడు. కొన్నిసార్లు ఇద్దరూ రోజుకు 20 గంటలు కష్టపడేవారు. 1948లో వీరు 800ల టన్నుల ధాన్యాన్ని పండించారు. ఈ ఘనత సాధించినందుకు తండ్రి సెర్జీకి ఆర్డర్ ఆఫ్ లెనిన్, కుమారుడు మిఖాయిల్‌కు ఆర్డర్ ఆఫ్ రెడ్ బ్యానర్ ఆఫ్ లేబర్ పురస్కారాలు లభించాయి. 1950లో గోర్బచేవ్ దేశంలోని ప్రతిష్ఠాత్మకమైన మాస్కో స్టేట్ యూనివర్సిటిలోని న్యాయకళాశాలకు దరఖాస్తు చేసుకున్నాడు. ఆర్డర్ ఆఫ్ రెడ్ బ్యానర్ ఆఫ్ లేబర్ అవార్డు కారణంగా ఇతనికి ప్రవేశ పరీక్షలేకుండానే యూనివర్సిటీలో సీటు లభించింది. తన 19వ యేట మొదటిసారి తన గ్రామం విడిచి చదువుకోసం మాస్కో చేరాడు. యూనివర్సిటీలో చదివే సమయంలో ఇతడు రైసా అనే యువతిని కలుసుకున్నాడు. వారిరువురూ ప్రేమించుకుని 1953, సెప్టెంబరు 23 న వివాహం చేసుకున్నారు.1955 జూన్ నెలలో గోర్బచేవ్ డిస్టింక్షన్‌తో న్యాయ పట్టా పుచ్చుకున్నాడు.
స్టావ్రోపోల్ కొమ్‌సొమోల్: 1955-1969
కుడి|thumb|నికిటా కృశ్చేవ్, సోవియట్ నాయకుడు. అతడి స్టాలినిస్ట్ వ్యతిరేక సంస్కరణలకు గోర్బచేవ్ మద్దతు ఇచ్చాడు 1955 ఆగస్టులో, గోర్బచేవ్ స్టావ్రోపోల్ ప్రాంతీయ ప్రొక్యూరేటర్ కార్యాలయంలో పనిని ప్రారంభించాడు. కాని అతడు ఆ పనిని ఇష్టపడలేదు. తన పరిచయాలను ఉపయోగించుకుని కొమ్‌సొమోల్‌లో చేరాడు. ఆ ప్రాంతానికి చెందిన కొమ్‌సొమోల్‌లో ఆందోళనలు, ప్రచార విభాగానికి డిప్యూటీ డైరెక్టర్ అయ్యాడు. ఈ పదవిలో అతడు, ఆ ప్రాంతంలోని గ్రామాలను సందర్శించి అక్కడి ప్రజల జీవితాలను మెరుగుపర్చడానికి ప్రయత్నించాడు; అతడు గోర్కాయ బాల్కా గ్రామంలో ఒక చర్చా సమూహాన్ని స్థాపించాడు. తద్వారా రైతులు సామాజిక సంబంధాలను పెంపొందించుకోవడంలో సహాయపడ్డాడు.
గోర్బచేవ్, అతడి భార్య మొదట్లో స్టావ్రోపోల్‌లో ఒక చిన్న గదిని అద్దెకు తీసుకున్నారు. రోజూ సాయంత్రం నగరంలో నడక, వారాంతాల్లో గ్రామీణ ప్రాంతాలలో హైకింగ్ వారికి అలవాటు. 1957 జనవరిలో వారికి కుమార్తె ఇరినా పుట్టింది. 1958 లో వారు వేరేవారితో కలిసి ఉండే రెండు గదుల అపార్టుమెంట్లోకి మారారు. 1961 లో గోర్బచేవ్ వ్యవసాయ ఉత్పత్తిపై రెండవ డిగ్రీ పొందాడు; అతడు స్థానిక స్టావ్రోపోల్ అగ్రికల్చరల్ ఇన్స్టిట్యూట్ నుండి కరస్పాండెన్స్ కోర్సు చదివి, 1967 లో డిప్లొమా పొందాడు. అతడి భార్య కూడా రెండవ డిగ్రీ అభ్యసించింది, మాస్కో పెడగోగికల్ ఇన్స్టిట్యూట్ నుండి 1967 లో సామాజిక శాస్త్రంలో పిహెచ్‌డి సాధించింది; స్టావ్రోపోల్‌లో ఉన్నప్పుడు ఆమె కూడా కమ్యూనిస్ట్ పార్టీలో చేరింది.
స్టాలిన్ తరువాత నికిటా కృశ్చేవ్ సోవియట్ నాయకుడయ్యాడు. 1956 ఫిబ్రవరిలో చేసిన ప్రసంగంలో అతడు, స్టాలిన్ పద్ధతులను ఖండించాడు. ఆ తరువాత అతడు సోవియట్ సమాజంలో స్టాలినీకరణను తుడిచివేసే పని మొదలుపెట్టాడు. తరువాతి కాలంలో గోర్బచేవ్ జీవిత చరిత్ర రాసిన విలియం టౌబ్మాన్, కృశ్చేవ్ శకం నాటి "సంస్కరణవాద స్ఫూర్తి" గోర్బచేవ్‌లో "మూర్తీభవించిందని" అన్నాడు. స్టాలిన్ విపరీతబుద్ధికి భిన్నంగా తమను తాము "నిజమైన మార్క్సిస్టులు" లేదా "నిజమైన లెనినిస్టులు"గా భావించిన వారిలో గోర్బచేవ్ కూడా ఉన్నాడు. కృశ్చేవ్ ఇచ్చిన స్టాలినిస్ట్ వ్యతిరేక సందేశాన్ని అతడు, స్టావ్రోపోల్‌లో వ్యాప్తి చేసాడు. కాని స్టాలిన్‌ను ఇంకా ఒక హీరోగా భావిస్తున్నవారు గాని, స్టాలినిస్ట్ ప్రక్షాళనను ప్రశంసించే వారు గానీ, చాలా మంది అతడికి ఎదురయ్యారు.
గోర్బచేవ్ స్థానిక పరిపాలనలో క్రమంగా ఎదుగుతూ వచ్చాడు. అధికారులు అతన్ని రాజకీయంగా విశ్వసనీయ వ్యక్తిగా భావించారు, అతడు తన పై అధికారులను పొగడుతూండేవాడు -ప్రముఖ స్థానిక రాజకీయ నాయకుడు ఫ్యోదోర్ కులకోవ్‌ దగ్గర పొందిన ప్రాపకాన్ని ఉదాహరణగా చెప్పవచ్చు. ప్రత్యర్థులపై పైచేయి సాధించగల అతడి సామర్థ్యం, కొంతమంది సహచరులకు కంటగింపు కలిగించింది. 1956 సెప్టెంబరులో, అతడు స్టావ్రోపోల్ నగర కొమ్‌సొమోల్‌కు మొదటి కార్యదర్శిగా పదోన్నతి పొందాడు. 1958 ఏప్రిల్‌లో అతడు ఆ ప్రాంతం మొత్తానికి కొమ్‌సొమోల్ డిప్యూటీ నేతగా నియమితుడయ్యాడు. ఈ సమయంలో అతడికి మెరుగైన వసతి లభించింది: రెండు-గదుల ఫ్లాట్‌లో స్వంత వంటగది, టాయిలెట్, బాత్రూం లుండేవి. స్టావ్రోపోల్‌లో, అతడు యువకుల కోసం ఒక చర్చా క్లబ్‌ను ఏర్పాటు చేశాడు. కృశ్చేవ్ వ్యవసాయ, అభివృద్ధి ప్రచారాలలో పాల్గొనడానికి స్థానిక యువకులను సమీకరించాడు. ఎడమ|thumb|గోర్బచేవ్, 1966 లో తూర్పు జర్మనీ పర్యటనలో ఉండగా 1961 మార్చిలో, గోర్బచేవ్ ప్రాంతీయ కొమ్‌సొమోల్‌కు మొదటి కార్యదర్శి అయ్యాడు. ఈ పదవిలో ఉండగా అతడు సంప్రదాయానికి విరుద్ధంగా మహిళలను నగర, జిల్లా నాయకులుగా నియమించాడు. 1961 లో, గోర్బచేవ్ మాస్కోలో జరిగిన ప్రపంచ యువ ఉత్సవంలో ఇటాలియన్ ప్రతినిధి బృందానికి ఆతిథ్యమిచ్చాడు; ఆ అక్టోబరులో, సోవియట్ యూనియన్ కమ్యూనిస్ట్ పార్టీ 22 వ కాంగ్రెస్‌కు కూడా హాజరయ్యాడు. 1963 జనవరిలో, గోర్బచేవ్ ప్రాంతీయ పార్టీ వ్యవసాయ కమిటీకి సిబ్బంది చీఫ్‌గా పదోన్నతి పొందాడు, 1966 సెప్టెంబరులో స్టావ్రోపోల్ నగర పార్టీకి ("గోర్కామ్") మొదటి కార్యదర్శి అయ్యాడు. 1968 నాటికి కృశ్చేవ్ సంస్కరణలు నిలిచిపోవడం, వెనక్కి నడవడంతో అతడు తన ఉద్యోగంలో నిస్పృహ చెందాడు. రాజకీయాలను వదిలేసి, ఏదైనా విద్యాసంస్థలో పనిచేయాలని అనుకున్నాడు. అయితే, 1968 ఆగస్టులో, అతన్ని స్టావ్రోపోల్ క్రైకోమ్‌కు రెండవ కార్యదర్శిగా, మొదటి కార్యదర్శి లియోనిద్ యెఫ్రెమోవ్ కు డిప్యూటీగా నియమించారు. స్టావ్రోపోల్ ప్రాంతంలో గోర్బచేవ్ రెండవ అత్యంత సీనియర్ వ్యక్తి అయ్యాడు. 1969 లో అతడు సోవియట్ యూనియన్ సుప్రీం సోవియట్‌కు డిప్యూటీగా ఎన్నికయ్యాడు. దాని పర్యావరణ పరిరక్షణ స్టాండింగ్ కమిషన్‌లో సభ్యుడయ్యాడు.
స్టావ్రోపోల్ ప్రాంతానికి నేతృత్వం: 1970-1977
1970 ఏప్రిల్లో, యెఫ్రెమోవ్ మాస్కోలో ఉన్నత పదవికి ఎంపికయ్యాడు. దాంతో గోర్బచేవ్ అతడి తరువాత స్టావ్రోపోల్ క్రైకోమ్ కు మొదటి కార్యదర్శిగా పదోన్నతి పొందాడు. ఇది గోర్బచేవ్‌కు స్టావ్రోపోల్ ప్రాంతంపై గణనీయమైన అధికారాన్ని ఇచ్చింది. సీనియర్ క్రెమ్లిన్ నాయకులు ఈ పదవి కోసం అతణ్ణి వ్యక్తిగతంగా పరిశీలించారు. సోవియట్ నాయకుడు లియొనిద్ బ్రెజ్నెవ్ స్వయంగా ఆ నిర్ణయాన్ని తెలియజేశాడు. 39 సంవత్సరాల వయస్సులో, అప్పటివరకూ ఆ పదవి నిర్వహించిన వారందరి కంటే అతడు చాలా చిన్నవాడు. స్టావ్రోపోల్ ప్రాంతానికి అధిపతి హోదాలో అతడు ఆటోమాటిగ్గా 1971 లో సోవియట్ యూనియన్ కమ్యూనిస్ట్ పార్టీ సెంట్రల్ కమిటీలో సభ్యుడయ్యాడు. జీవిత చరిత్ర రచయిత జోర్స్ మెద్వెదేవ్ ప్రకారం, గోర్బచేవ్ "ఇప్పుడు పార్టీలో సూపర్-ఎలైట్‌లో చేరాడు". ప్రాంతీయ నాయకుడిగా ఉండగా, ఆర్థిక వైఫల్యాలకు, ఇతర వైఫల్యాలకూ "కార్యకర్తల అసమర్థత, చేతకానితనం, నిర్వహణలో లోపాలు, చట్టంలోని అంతరాలూ" కారణమని గోర్బచేవ్ పేర్కొన్నాడు. కానీ, నిర్ణయాధికారమంతా మాస్కోలో కేద్రీకృతమవడం వల్లనే ఇవి సంభవించాయని అంతిమంగా తేల్చాడు. అతడు ఆంటోనియో గ్రామ్సి, లూయిస్ ఆరగాన్, రోజర్ గరాడీ, గియుసేప్ బోఫా వంటి పాశ్చాత్య మార్క్సిస్ట్ రచయితల రచనల అనువాదాలను చదవడం మొదలుపెట్టాడు. వారి ప్రభావానికి లోనయ్యాడు. కుడి|thumb|గోర్బచేవ్ నాయకత్వంలో నిర్మించిన గ్రేట్ స్టావ్రోపోల్ కాలువలో భాగం ప్రాంతీయ నాయకుడిగా గోర్బచేవ్ ప్రధానమైన పని వ్యవసాయ ఉత్పత్తి స్థాయిలను పెంచడం. 1975, 1976 లో తీవ్రమైన కరువులతో ఉత్పత్తి దెబ్బతింది. గ్రేట్ స్టావ్రోపోల్ కాలువ నిర్మాణం ద్వారా నీటిపారుదల వ్యవస్థల విస్తరణను అతడు పర్యవేక్షించాడు. ఇపటోవ్‌స్కీ జిల్లాలో రికార్డు ధాన్యం దిగుబడిని సాధించినందుకు 1972 మార్చిలో, మాస్కోలో జరిగిన వేడుకలో బ్రెజ్నెవ్ నుండి ఆర్డర్ ఆఫ్ ది అక్టోబర్ రివల్యూషన్ అందుకున్నాడు. బ్రెజ్నెవ్ నమ్మకాన్ని నిలుపుకోడానికి గోర్బచేవ్ ఎప్పుడూ ప్రయత్నిస్తూండేవాడు; ప్రాంతీయ నాయకుడిగా, అతడు బ్రెజ్నెవ్‌ను తన ప్రసంగాలలో పదేపదే ప్రశంసించేవాడు. అతన్ని "మన కాలపు అత్యుత్తమ రాజనీతిజ్ఞుడు" అని పేర్కొన్నాడు. గోర్బచేవ్ దంపతులు మాస్కో, లెనిన్‌గ్రాడ్, ఉజ్బెకిస్తాన్, ఉత్తర కాకసస్ లోని రిసార్ట్స్ లో సెలవులు గడిపారు; ఆ సందర్భాల్లో ఒకసారి KGB అధినేత యూరీ ఆండ్రోపోవ్‌తో కాలం గడిపాడు. ఆండ్రోపోవ్ అతడికి అనుకూలంగా, ఒక ముఖ్యమైన అండగా ఉండేవాడు. గోర్బచేవ్ సోవియట్ ప్రధాన మంత్రి, అలెక్సీ కోసిగిన్, దీర్ఘకాల సీనియర్ పార్టీ సభ్యుడు మిఖాయిల్ సుస్లోవ్ వంటి సీనియర్ వ్యక్తులతో కూడా మంచి సంబంధాలను ఏర్పరచుకున్నాడు.
పశ్చిమ ఐరోపాకు వెళ్ళే సోవియట్ ప్రతినిధి బృందాలలో భాగంగా పంపడానికి తగినంత విశ్వసనీయత గోర్బచేవ్‌కు ఉందని ప్రభుత్వం భావించింది; అతడు 1970 - 1977 మధ్య ఐదు పర్యటనలు చేశాడు. 1971 సెప్టెంబరులో అతడు ఇటలీకి వెళ్ళిన ప్రతినిధి బృందంలో భాగంగా, ఇటాలియన్ కమ్యూనిస్ట్ పార్టీ ప్రతినిధులతో సమావేశమయ్యాడు. గోర్బచేవ్ ఇటాలియన్ సంస్కృతిని ఇష్టపడ్డాడు. కాని ఆ దేశంలో పేదరికం, అసమానతలను చూసి బాధపడ్డాడు. 1972 లో అతడు బెల్జియం, నెదర్లాండ్స్ వెళ్ళాడు. 1973 లో పశ్చిమ జర్మనీ సందర్శించాడు. గోర్బచేవ్, అతడి భార్య 1976, 1977 లో ఫ్రాన్స్‌ సందర్శించారు. రెండోసారి వెళ్ళినపుడు ఫ్రెంచ్ కమ్యూనిస్ట్ పార్టీకి చెందిన మార్గదర్శి వెంట ఆ దేశంలో పర్యటించారు. పశ్చిమ యూరోపియన్లు తమ అభిప్రాయాలను స్వేచ్ఛగా వెల్లడించడం, వారి రాజకీయ నాయకులను బహిరంగంగా విమర్శించడమూ చూసి అతడు ఆశ్చర్య పోయాడు. సోవియట్ యూనియన్‌లో అలాంటిది లేదు, అంత బహిరంగంగా మాట్లాడే ధైర్యం అక్కడ చెయ్యరు. ఈ సందర్శనల తరువాత తనకూ తన భార్యకూ "బూర్జువా ప్రజాస్వామ్యంపై సోషలిస్టు ఆధిపత్యం గురించిన మా పూర్వ విశ్వాసాలు కదిలిపోయాయి" అని అతడు తరువాతి కాలంలో చెప్పాడు.
గోర్బచేవ్ తన తల్లిదండ్రులతో సన్నిహితంగా ఉండేవాడు; 1974 లో అనారోగ్యానికి గురైన తండ్రి మరణానికి కొంతకాలం ముందు గోర్బచేవ్ ప్రివోల్నో వెళ్ళి అతడితో గడిపాడు.
కుమార్తె, ఇరినా, 1978 ఏప్రిల్లో సహవిద్యార్థి అనటోలీ విర్గాన్‌స్కీని పెళ్ళి చేసుకుంది
కోమ్‌సొమోల్‌లో యువకులను సమీకరించడంలో గోర్బచేవ్‌కు ఉన్న అనుభవం కారణంగా 1977 లో అతణ్ణి సుప్రీం సోవియట్ యువజన వ్యవహారాల స్టాండింగ్ కమిషన్ అధ్యక్షుడిగా నియమించింది.
కేంద్ర కమిటీ కార్యదర్శి: 1978-1984
thumb|ఆఫ్ఘనిస్తాన్‌లో సోవియట్ దళాలను మోహరించడం పట్ల గోర్బచేవ్‌కు సందేహాలుండేవి (1986 చిత్రం) 1978 నవంబరులో గోర్బచేవ్‌ను కేంద్ర కమిటీ కార్యదర్శిగా నియమించారు. అతడి నియామకాన్ని కేంద్ర కమిటీ సభ్యులు ఏకగ్రీవంగా ఆమోదించారు. ఈ పనిలో చేరేందుకు, గోర్బచేవ్, భార్యతో కలిసి మాస్కోకు మకాం మార్చారు. అక్కడ వారి నివాసం కోసం మొదట నగరం వెలుపల పాత డాచా ఇచ్చారు. తరువాత సోస్నోవ్కా వద్ద మరొక ఇంటికి మారారు. చివరకు కొత్తగా నిర్మించిన ఇటుక ఇంటి లోకి మారారు అతడికి నగరం లోపల ఒక అపార్ట్మెంట్ కూడా ఇచ్చారు. కాని అతడు దాన్ని తన కుమార్తెకు, అల్లుడికీ ఇచ్చాడు. ఇరినా మాస్కో లోని రెండవ వైద్య సంస్థలో పని ప్రారంభించింది. మాస్కో రాజకీయ కులీనులలో భాగంగా, గోర్బచేవ్ దంపతులకు ఇప్పుడు మెరుగైన వైద్య సంరక్షణ అందుతుంది. ప్రత్యేకమైన దుకాణాలకు వెళ్లవచ్చు; వారికి వంటవాళ్ళు, సేవకులు, అంగరక్షకులు, కార్యదర్శులను కూడా నియమించారు. అయితే, వీరిలో చాలామంది కెజిబి గూఢచారులే. కొత్త ఉద్యోగంలో గోర్బచేవ్ పన్నెండు నుండి పదహారు గంటలు పని చేసేవాడు. అతడు, అతడి భార్య సంఘంలో పెద్దగా కలిసేవారు కాదు గానీ, మాస్కో థియేటర్లు, మ్యూజియాలకు వెళ్తూండేవారు.
1978 లో, గోర్బచేవ్ పాత స్నేహితుడు కులకోవ్ గుండెపోటుతో మరణించడంతో, సెంట్రల్ కమిటీ సెక్రటేరియట్ ఫర్ అగ్రికల్చర్‌లో అతడి స్థానంలో గోర్బచేవ్‌ను నియమించారు. అక్కడ వ్యవసాయంపై తన దృష్టిని కేంద్రీకరించాడు: 1979, 1980, 1981 సంవత్సరాల్లో వాతావరణం అనుకూలించక పోవడంతో పంటలు సరిగా పండలేదు. దేశం ధాన్యాన్ని దిగుమతి చేసుకోవలసి వచ్చింది. దేశ వ్యవసాయ యాజమాన్య వ్యవస్థ పట్ల గోర్బచేవ్‌కు అందోళనగా ఉండేది. మితిమీరిన కేంద్రీకరణ ఉందనీ, దాన్ని వికేంద్రీకరించి, కింది స్థాయిల్లో నిర్ణయాలు తీసుకోవాల్సి ఉందనీ భావించేవాడు. 1978 జూలైలో కేంద్ర కమిటీ ప్లీనంలో చేసిన తన మొదటి ప్రసంగంలో ఈ విషయాలను అతడు లేవనెత్తాడు. ఇతర విధానాల గురించి కూడా ఆందోళన చెందుతూండేవాడు. 1979 డిసెంబరులో పొరుగున ఉన్న ఆఫ్ఘనిస్తాన్‌లో సోవియట్ అనుకూల ప్రభుత్వానికి మద్దతుగా, అక్కడి ఇస్లామిక్ తిరుగుబాటు దారులకు వ్యతిరేకంగా సోవియట్ యూనియన్ తన ఎర్ర సైన్యాన్ని ఆ దేశం లోకి పంపింది; గోర్బచేవ్ దానిని తప్పుగా భావించాడు. కొన్ని సమయాల్లో అతడు ప్రభుత్వ చర్యకు బహిరంగంగా మద్దతు పలికాడు; 1980 అక్టోబరులో పోలండ్‌లో పెరుగుతున్న అంతర్గత అసమ్మతిని అరికట్టాలని ఆ దేశంలోని మార్క్సిస్ట్-లెనినిస్ట్ ప్రభుత్వానికి సోవియట్ ఇచ్చిన పిలుపును అతడు సమర్ధించాడు. అదే నెలలో, అతడు పొలిట్‌బ్యూరోలో క్యాండిడేట్ సభ్యుడి స్థాయి నుండి పూర్తి స్థాయి సభ్యునిగా పదోన్నతి పొందాడు. పొలిట్‌బ్యూరో, కమ్యూనిస్ట్ పార్టీలో అత్యున్నత నిర్ణయాధికారం గల వ్యవస్థ. ఆ నియామకం జరిగేనాటికి, అతడు పొలిట్‌బ్యూరో లోని అతి పిన్న వయస్కుడు. link=https://te.wikipedia.org/wiki/%E0%B0%A6%E0%B0%B8%E0%B1%8D%E0%B0%A4%E0%B1%8D%E0%B0%B0%E0%B0%82:Bundesarchiv_Bild_183-71043-0003,_Wladimir_Iljitsch_Lenin.jpg|ఎడమ|thumb|1983 ఏప్రిల్లో సోవియట్ యూనియన్ వ్యవస్థాపకుడు లెనిన్ (చిత్రపటం) పుట్టినరోజున గోర్బచేవ్ ప్రసంగించాడు
1982 నవంబరులో బ్రెజ్నెవ్ మరణించిన తరువాత, ఆండ్రొపోవ్, కమ్యూనిస్ట్ పార్టీకి ప్రధాన కార్యదర్శి అయ్యాడు. సోవియట్ యూనియన్‌లో పార్టీ ప్రధాన కార్యదర్శే ప్రభుత్వానికి కూడా పైకి కనబడని, అనధికారిక నేత. ఈ నియామకం పట్ల గోర్బచేవ్ ఉత్సాహంగా ఉన్నాడు. అయితే, ఆండ్రోపోవ్ సరళీకరణ సంస్కరణలను ప్రవేశపెడతాడని గోర్బచేవ్ భావించినప్పటికీ, అతడు వ్యవస్థలో మార్పులు చెయ్యకుండా, సిబ్బంది మార్పులకు మాత్రమే పరిమితమయ్యాడు. గోర్బచేవ్, పొలిట్‌బ్యూరోలో ఆండ్రోపోవ్‌కు అత్యంత సన్నిహితు డయ్యాడు; ఆండ్రోపోవ్ ప్రోత్సాహంతో, గోర్బచేవ్ కొన్నిసార్లు పొలిట్‌బ్యూరో సమావేశాలకు అధ్యక్షత వహించాడు. ఆండ్రోపోవ్ గోర్బచేవ్‌ను వ్యవసాయమే కాకుండా ఇతర విధాన రంగాలలోకి కూడా విస్తరించమని ప్రోత్సహించాడు. భవిష్యత్తులో మరింత ఉన్నత పదవుల కోసం అతన్ని సిద్ధం చేశాడు. 1983 ఏప్రిల్లో, గోర్బచేవ్ సోవియట్ వ్యవస్థాపకుడు వ్లాదిమిర్ లెనిన్ పుట్టినరోజు సందర్భంగా వార్షిక ప్రసంగం చేశాడు. దీని కోసం అతడు లెనిన్ రచనలను తిరిగి చదవవలసి వచ్చింది, దీనిలో 1920 ల కొత్త ఆర్థిక విధానం నేపథ్యంలో సంస్కరణల కోసం లెనిన్ ఇచ్చిన పిలుపు గురించి తెలుసుకున్నాడు. సంస్కరణలు అవసరమన్న తన నమ్మకానికి ప్రోత్సాహం లభించింది. 1983 మేలో గోర్బచేవ్ కెనడా సందర్శించాడు. అక్కడ అతడు ప్రధాన మంత్రి పియరీ ట్రూడోను కలుసుకున్నాడు. కెనడియన్ పార్లమెంటులో ప్రసంగించాడు. అక్కడ, అతడు సోవియట్ రాయబారి అలెక్సాండర్ యాకోవ్లెవ్‌ను కలుసుకున్నాడు. అతడితో మైత్రి కలిపాడు. తరువాతి కాలంలో అతడు గోర్బచేవ్‌కు కీలకమైన రాజకీయ మిత్రుడయ్యాడు.
1984 ఫిబ్రవరిలో ఆండ్రోపోవ్ మరణించాడు; మరణ శయ్యపై, గోర్బచేవ్ తనకు వారసుడవ్వాలని చెప్పాడు. అయితే 53 ఏళ్ల గోర్బచేవ్ చాలా చిన్నవాడు, అనుభవం లేనివాడు అని సెంట్రల్ కమిటీలో చాలామంది భావించారు. దీర్ఘకాలం పాటు బ్రెజ్నెవ్‌కు మిత్రుడైన కాన్‌స్టాంటిన్ చెర్నెంకో ప్రధాన కార్యదర్శిగా నియమితుడయ్యాడు. కాని అతడు కూడా చాలా అనారోగ్యంగా ఉండేవాడు. పొలిట్‌బ్యూరో సమావేశాలకు అధ్యక్షత వహించడానికి తరచూ అతడికి అనారోగ్యం అడ్డం వచ్చేది. చివరి నిమిషంలో గోర్బచేవ్ ఆ బాధ్యత తీసుకునేవాడు. గోర్బచేవ్, క్రెమ్లిన్ లోనూ బయటా మిత్రులను పెంపొందించుకుంటూ ఉండేవాడు. సోవియట్ భావజాలంపై జరిగిన సదస్సులో ప్రధాన ఉపన్యాసం ఇస్తూ, దేశంలో సంస్కరణలు అవసరం అని ధ్వనించినందుకు పార్టీలోని అతివాదుల ఆగ్రహానికి గురయ్యాడు.
1984 ఏప్రిల్లో, అతడు సోవియట్ చట్టసభలో విదేశీ వ్యవహారాల కమిటీ అధ్యక్షుడిగా నియమితుడయ్యాడు. ఇది అలంకార ప్రాయమైన పదవి. జూన్‌లో ఇటాలియన్ కమ్యూనిస్టు పార్టీ నాయకుడు ఎన్రికో బెర్లింగర్ అంత్యక్రియలకు సోవియట్ ప్రతినిధిగా హాజరయ్యాడు. సెప్టెంబరులో బల్గేరియా విముక్తి యొక్క నలభయ్యవ వార్షికోత్సవ వేడుకలకు హాజరయ్యేందుకు సోఫియా వెళ్ళాడు. డిసెంబరులో ప్రధాన మంత్రి మార్గరెట్ థాచర్ అభ్యర్థన మేరకు బ్రిటన్ సందర్శించాడు; అతడు సమర్థవంతమైన సంస్కర్త అని ఆమెకు తెలిసే, అతన్ని కలవాలనుకుంది. సందర్శన ముగింపులో, థాచర్ ఇలా అంది: "నాకు మిస్టర్ గోర్బచేవ్ అంటే ఇష్టం, మేమిద్దరం కలిసి వ్యాపారం చేయవచ్చు". ఆ పర్యటనతో సోవియట్ విదేశాంగ విధానంపై ఆండ్రీ గ్రోమికో కున్న పట్టును కొంత సడలిందని గోర్బచేవ్ భావించాడు. అదే సమయంలో సోవియట్-అమెరికా సంబంధాలను మెరుగు పరచాలని తాను కోరుకుంటున్నాననే సందేశాన్ని అమెరికాకు పంపించగలిగానని కూడా భావించాడు.